- सड़क हादसे, दो मौतें, दो जगह जाम - Amar Ujala Hindi News
{"_id":"22721","slug":"Palwal-22721-90","type":"story","status":"publish","title_hn":"\u0938\u0921\u093c\u0915 \u0939\u093e\u0926\u0938\u0947, \u0926\u094b \u092e\u094c\u0924\u0947\u0902, \u0926\u094b \u091c\u0917\u0939 \u091c\u093e\u092e ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
सड़क हादसे, दो मौतें, दो जगह जाम
Palwal Updated Sat, 18 Aug 2012 12:00 PM IST
पलवल। अलग-अलग स्थानों पर हुई सड़क दुर्घटनाओं में एक छात्र समेत दो लोगों की मौत हो गई, जबकि एक युवक घायल हो गया। हादसों से गुस्साए लोगों ने सड़क यातायात को सुधारने और मुआवजे की मांग को लेकर रोड जाम कर दिया। पुलिस और प्रशासनिक अधिकारियों ने लोगों को समझा-बुझाकर मामले को शांत करा दिया और जाम खुलवा दिए। पुलिस ने हादसे के आरोपी वाहन चालकों के खिलाफ मामले दर्ज कर लिए हैं।
दुर्घटना : एक
नेशनल हाईवे स्थित सीनियर सेकेंडरी स्कूल (बाल) के सामने और अदालत के पास स्थित स्कूल की छुट्टी के बाद घर जा रहे बारहवीं कक्षा के एक छात्र औरंगाबाद निवासी भानु पुत्र महावीर को गैस सिलेंडर से भरे कैंटर ने टक्कर मार दी। टक्कर इतनी जोरदार थी कि मौके पर ही छात्र की मौत हो गई। इससे गुस्साए लोगों और वकीलों ने हाईवे पर जाम लगा दिया। जाम की सूचना पाकर मौके पर पहुंची पुलिस ने छात्र के शव को कब्जे में लेकर पोस्टमार्टम के लिए सिविल अस्पताल भिजवा दिया। जाम लगा रहे लोगों की मांग थी कि अदालत के बाहर रोड पर अवैध रूप से खड़े वाहनों के कारण अक्सर दुर्घटनाएं होती रहती हैं। जल्द से जल्द इन वाहनों को यहां खड़ा होने से रोका जाए। इसके बाद मौके पर पहुंचे एसडीएम यशपाल यादव ने लोगों को आश्वासन दिया कि शनिवार से हाईवे पर कोई भी वाहन खड़ा नहीं होने दिया जाएगा। लोगों ने चेतावनी दी कि यदि यहां हालात नहीं बदले तो वे दोबारा रोड पर यातायात अवरुद्ध कर देंगे। पुलिस ने दुर्घटना के आरोपी वाहन चालक के खिलाफ मामला दर्ज कर लिया है।
दुर्घटना : दो
बृहस्पतिवार की देर शाम पृथला-छपरौला मार्ग स्थित एक कंपनी की बस से एक कर्मचारी की मौत हो गई। इसके बाद गुस्साए अन्य कर्मचारियों ने हड़ताल तक दी और मार्ग पर जाम लगा दिया। सूचना मिलने पर सदर थाना पुलिस मौके पर पहुंच गई और शव को कब्जे में लेकर पोस्टमार्टम के लिए सिविल अस्पताल भिजवा दिया। कंपनी की तरफ से मृतक के परिजनों को ढाई लाख रुपये मुआवजा देने की घोषणा के बाद मामला शांत हो गया। पुलिस ने मृतक ओम प्रकाश के भाई शिवप्रसाद की शिकायत पर बस के अज्ञात चालक के खिलाफ मामला दर्ज कर लिया है। शुक्रवार को सुबह दोबारा कर्मचारियों ने हड़ताल की और प्रदर्शन किया।
दुर्घटना : तीन
हाईवे पर किठवाड़ी चौराहे के निकट बस की टक्कर से एक युवक घायल हो गया। घायल को सिविल अस्पताल में दाखिल करा दिया। पुलिस ने घायल शेखपुरा निवासी जगबीर के पिता मामचंद के बयान पर बस के अज्ञात चालक के खिलाफ मामला दर्ज कर लिया है। घायल जगबीर का निजी अस्पताल में उपचार चल रहा है।
road accident space jam
काल बनकर आया डंपर, एक ही परिवार के 6 लोगों की मौत, मातम में बदल गई ईद की खुशियां
आगरा एक्सप्रेस-वे पर हुआ दर्दनाक हादसा, डिवाइडर से टकराई कार, 3 की मौत
ईंटों से भरा ट्रक पलटा, दबने से तीन मजदूरों की मौत